***Oʻzbek qizi*** — Akbar Bekturdiyevning Ikkinchi jahon urushi Sharqiy frontida Qizil Armiya safida boʻlgan oʻzbek mergan qizi haqidagi harbiy dramasi. Film Oʻzbekiston Kinematografiya agentligi buyurtmasiga asosan „Cinema of Central Asia" kinokompaniyasi tomonidan Belarus kinoijodkorlari ishtirokida suratga olindi.

Mazmuni
-------

Harbiy qurol yarogʻ maktabi bitiruvchisi, 18 yoshli snayperchi Jamila (Aysenem Yusupova) Belorussiyadagi Kalinin frontida koʻngilli jangchi boʻlib xizmat qiladi, chunki uning sevgilisi urush frontlarining birida jang qilayotgan edi. Jamila jangovar tayyorgarlikdan oʻtadi va jarayonlarda toʻliq toblanadi. U barcha mashaqqat va qiyinchiliklarga bardosh beradi va mardonavor kurashadi, lekin yarador boʻlib, nemislar tomonidan asirga tushadi. Voqealar rivojida Jamila oʻz sevgilisini topadi, U yigit, maʼlum boʻlishicha, uch tomonlama agent boʻlib, natsistlar ortida maxfiy ishlaydi. U Jamilani qutqarib, uni oʻrmon boʻylab yashirincha olib oʻtadi, u yerda bularni Belarus partizanlari toʻxtatadi.

Rollarda
--------

* Aysenem Yusupova
* Zulxumor Moʻminova
* Muhammadiso Abdulxairov
* Farhod Xudoyberdiev
* Yigitali Mamajonov

Ishlab chiqarish
----------------

Oʻzbekiston Kinematografiya agentligi buyurtmasi bilan „Sinema of Sentral Asia" studiyasi va Belarus Respublikasining „Parason Prodakshn" studiyasi yordamida suratga olinmoqda.Bosh qahramon Jamila obrazi sovet mergani Zebo Gʻaniyeva edi. Zebo Gʻaniyeva 1923-yilda Ozarbayjonning Shamaxa shahrida dunyoga kelgan. Uning otasining millati ozar, onasining millati esa oʻzbek boʻlgan. Bosh qahramon prototipi haqida gapirganda filmning ikkinchi rejissyori Baxriddin Aynazarovning fikricha, mergan Jamila Ulugʻ Vatan urushida qatnashgan yuzlab ayollarning umumiy obrazidir deya taʼkidlaydi. Filmni suratga olish boshlanishidan oldin bosh rol ijrochisi Aysenem Yusupova qoʻl jangi texnikasini puxta egallashi, sovuq qurollar va snayper miltigʻini boshqarishi kerak edi. Suratga olish jarayonining katta qismi Belarusiyada boʻlib oʻtdi: „Zabroddie" muzey-koʻchasida va Belarus oʻrmonlarida boʻlib oʻtgan. Filmni suratga olish ishlari yakunlangani 2023-yil yanvar oyi boshida eʼlon qilindi.

Ijodiy guruh
------------

* Postanovkachi rejissyor: Akbar Bekturdiev
* Bosh produsser: Firdavs Abduxoliqov
* Operatorlar: Husan Alijonov  
Maksim Kurovskiy
* Postanovkachi rassomlar: Akmal Saidov  
Vitaliy Grigorevich
* Kostyumer: Natalya Odinsova
* Grimyorlar: Galina Ivanova  
 Nadejda Kolyosova
* Ekshn: Roman Korolev
* Art prodyuserlar: Fayzirahmon Usmonov  
Yuriy Ivanov

Manbalar
--------

1. ↑  „Продолжаются съемки фильма «Узбечка»"..  UZ.A. Qaraldi: 2023-yil 21-fevral.
2. ↑  „O`zbek va belaruslik ijodkorlar hamkorligida "O`zbek qizi" filmi suratga olinmoqda"..  Darakchi.uz. Qaraldi: 2023-yil 21-fevral.
3. ↑  „По заказу «Узбеккино» будет снят фильм о снайпере Зебо Ганиевой"..  Yangi O'zbekiston. Qaraldi: 2023-yil 21-fevral.
4. ↑  „Snayper-qiz: fashistlarni qirgan o‘zbek qizi haqida kino olinadi"..  xabar.uz. Qaraldi: 2023-yil 21-fevral.
5. ↑  „«O‘zbek qizi» badiiy filmini tasvirga olish ishlari nihoyasiga yetdi"..  KRIA. Qaraldi: 2023-yil 21-fevral.

Havolalar
---------

* Rasmiy veb sayt (Wayback Machine saytida 2023-02-20 sanasida arxivlangan)